CELEX: 62009TN0191
Language: da
Date: 2009-05-14 00:00:00
Title: Sag T-191/09: Sag anlagt den 14. maj 2009 — HIT Trading og Berkman Forwarding mod Kommissionen

1.8.2009   
            
            
               DA
            
            
               Den Europæiske Unions Tidende
            
            
               C 180/53
            
         Sag anlagt den 14. maj 2009 — HIT Trading og Berkman Forwarding mod Kommissionen
   (Sag T-191/09)
   2009/C 180/99
   Processprog: nederlandsk
   
      Parter
   
   
      Sagsøgere: HIT Trading BV (Barneveld, Nederlandene) og Berkman Forwarding BV (Barendrecht, Nederlandene) (ved advocaat A.T.M. Jansen)
   
      Sagsøgt: Kommissionen for De Europæiske Fællesskaber
   
      Sagsøgernes påstande
   
   
               —
            
            
               HIT Trading har nedlagt påstand om annullation af Europa-Kommissionens beslutning af 12. februar 2009, sag REC 08/01. HIT Trading har endvidere nedlagt påstand om, at det fastslås, at der skal afstås fra efteropkrævning af told og antidumpingtold, eller at det er begrundet at indrømme fritagelse for disse afgifter.
            
         
      Søgsmålsgrunde og væsentligste argumenter
   
   Efter sagsøgernes opfattelse har Kommissionen med urette lagt til grund, at det er begrundet at efteropkræve told og antidumpingtold, og at der ikke foreligger en særlig situation som omhandlet i artikel 239 i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302, s. 1).
   Sagsøgerne har til støtte herfor fremsat følgende anbringender:
   
               —
            
            
               Ifølge Kommissionen har de pakistanske toldmyndigheder begået en aktiv fejl som omhandlet i artikel 220, stk. 2, litra b), i forordning nr. 2913/92 med hensyn til præferenceoprindelsen. Kommissionen har med urette lagt til grund, at denne fejl for så vidt angår den ikke-præferentielle oprindelse ikke er en fejl som omhandlet i artikel 220, stk. 2, litra b), i forordning nr. 2913/92.
            
         
               —
            
            
               Kommissionen har med urette lagt til grund, at sagsøgerne ikke har udvist den fornødne omhu med hensyn til angivelser indgivet efter den 10. september 2004.
            
         
               —
            
            
               Kommissionen har ved undersøgelsen af spørgsmålet, om der kan afstås fra efteropkrævning, eller om der foreligger særlige omstændigheder, med urette undladt at opfylde de forpligtelser, der påhviler den.
            
         
               —
            
            
               Ifølge Kommissionen har de pakistanske toldmyndigheder begået en aktiv fejl som omhandlet i artikel 220, stk. 2, litra b), i forordning nr. 2913/92 med hensyn til præferenceoprindelsen. Kommissionen har med urette lagt til grund, at denne fejl for så vidt angår den ikke-præferentielle oprindelse ikke indebærer, at der foreligger en særlig situation som omhandlet i artikel 239 i forordning nr. 2913/92.
            
         
               —
            
            
               Det fremgår ikke af den anfægtede beslutning, at Kommissionen faktisk har foretaget en afvejning af på den ene side Fællesskabets interesse i overholdelsen af toldbestemmelserne og på den anden side interessen for en importør i god tro i ikke at lide nogen skade, som går ud over den sædvanlige forretningsmæssige risiko.
            
         
               —
            
            
               Det fremgår ikke af den anfægtede beslutning, at Kommissionen har taget samtlige relevante faktiske omstændigheder i betragtning ved bedømmelsen af, om omstændighederne i det konkrete tilfælde indebærer, at der foreligger en særlig situation.